கேள்வி: மடைப்பள்ளி குறித்து விரிவாக சொல்லுங்கள்.
பதில்: வீட்டில் சமையல் செய்யும் இடம் சமையலறை என்று சொல்லப்படுகிறது. இந்து சமயம் கோயில் சமையல் செய்யும் இடம் “மடைப்பள்ளி” என்று அழைக்கப்படுகிறது. வீட்டில் சமையல் செய்யுமிடத்தை மடைவாயில் எனக் கூறும் வழக்கும் உண்டு. ஆதி நெடுந்தேர்ப் பரிவிட் டவைஆற்றிக்கோதில் அடிசில் குறைமுடிப்பான் - மேதிக்கடைவாயில் கார்நீலம் கண்விழிக்கும் நாடன்மடைவாயில் புக்கான் மதித்து. (நளவெண்பா 386)
கேள்வி: மடைப்பள்ளி - பெயர்க் காரணம் பற்றி விளக்கவும்.
பதில்: மடை என்னும் சொல் சமையல் செய்த சோற்றைக் குறிக்கும். * தெய்வ மடையின் தேக்கிலை பகுக்கும் பெரும்பாணாற்றுப்படை 104 * மகளிர் மடையுடன் (பொங்கலுடன்) சாலினி கோயிலுக்குச் சென்றனர் மதுரைக்காஞ்சி 607 * பல்வேறு உருவின் சில் அவிழ் மடையொடு சிறுமறி கொன்று இவள் நறுநுதல் நீவி வணங்கினை குறுந்தொகை 362 * நிறம்படு குருதி புறம்படின் அல்லது, மடை எதிர் கொள்ளா அஞ்சுவரு மரபின் கடவுள் அயிரை பதிற்றுப்பத்து 79 * கொற்றவைக்குப் படைக்கப்பட்ட பொங்கல் படையல் மடை எனப்பட்டது. புழுக்குடை நோலையும் விழுக்குடை மடையும் சிலப்பதிகாரம் வேட்டுவ வரி 37 பள்ளி என்னும் சொல் இடத்தைக் குறிக்கும். மெல்லெழுத்து ஆறும் பிறப்பின் ஆக்கம் சொல்லிய பள்ளி நிலையின ஆயினும், மூக்கின் வளிஇசை யாப்புறத் தோன்றும். (தொல்காப்பியம் 1-100) எனவே சமையல் செய்யுமிடம் மடைப்பள்ளி எனப்பட்டது